Diari Oficial de la Generalitat Valenciana


Sumari del DOGV 3759, del 29-05-2000 (2000/4145)

Informació pública de la convocatòria de l'assemblea general extraordinària i ordinària.
----------------------------------------------------------------------------------------

### Dades del document

Número de DOGV
:   3759

Data del DOGV
:   29-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4145


Organisme emissor
:   Caixa d'Estalvis i Préstecs de Carlet

Tipus de document
:   Anunci

Informació pública de la convocatòria de l'assemblea general extraordinària i ordinària. [2000/S4145]
  
De conformitat amb el que estableixen els estatuts d'aquesta entitat, el Consell d'Administració en sessió celebrada el dia 19 de maig de 2000, ha acordat convocar als senyors consellers generals a l'assemblea general extraordinària de la Caixa d'Estalvis i Préstecs de Carlet, i tot seguit, a l'ordinària, que se celebrarà en el Saló d'Actes del Conservatori de Música Perfecto García Chornet de Carlet, situat a l'avinguda Caixa d'Estalvis número 3, el dia 16 de juny de 2000, a les 20.30 hores en primera convocatòria, i de no aconseguir quòrum d'assistència suficient, tindrà lloc en segona convocatòria, en el mateix lloc i a la mateixa hora de l'endemà, amb el mateix ordre del dia.
  
Assemblea general extraordinària
  
Ordre del dia:
  
1. Relació d'assistents per a la determinació del quòrum i subsegüent constitució vàlida de l'assemblea.
  
2. Confirmació, si escau, del nou director general, designat pel Consell d'Administració de la Caixa.
  
3. Acta de la sessió: designació de dos interventors perquè, junt amb el senyor president, aproven l'acta.
  
Assemblea general ordinària
  
Ordre del dia:
  
1. Relació d'assistents per a la determinació del quòrum i subsegüent constitució vàlida de l'assemblea.
  
2. Informe del senyor president.
  
3. Informe de la Comissió de Control sobre la gestió econòmica i financera de l'entitat, corresponent al segon semestre de l'exercici 1999.
  
4. Aprovació, si escau, de la gestió del Consell d'Administració, corresponent a l'exercici de 1999.
  
a) Comptes anuals (memòria, balanç de situació i compte de pèrdues i guanys).
  
b) Informe de gestió.
  
c) Informe d'auditoria externa.
  
5. Proposta d'aplicació dels excedents del compte de pèrdues i guanys corresponents a l'exercici de 1999.
  
6. Propostes del Consell d'Administració sobre obres socials:
  
a) Aprovació, si procedeix, de la gestió, administració i liquidació de l'obra social en 1999.
  
b) Aprovació, si escau, dels pressupostos per a 2000.
  
c) Autorització al Consell d'Administració perquè, en l'execució del pressupost de 2000, puga redistribuir partides amb motius de canvis en la valoració.
  
7. Nomenament o, si s'escau, ratificació dels auditors de comptes per a l'exercici 2000.
  
8. Acta de la sessió: designació de dos interventors perquè, junt amb el senyor president, aproven l'acta.
  
9. Precs i preguntes.
  
Es comunica als senyors consellers generals que tota la documentació relativa als punts que inclou l'ordre del dia es troba a la seua disposició en la seu central de la caixa, situada a l'avinguda Caixa d'Estalvis, 1, de Carlet.
  
En particular, es fa constar que estan a la seua disposició els comptes anuals, amb l'informe de gestió i el d'auditoria externa. Els senyors consellers generals poden consultar aquesta documentació en la seu central de la caixa o demanar la seua entrega o enviament gratuït.